Det er ikke længere kun AaB, der kan kalde sig danmarksmester i fodbold. Lørdag endte det nordjyske hold Fishy Squishy som vindere, da DGI afholdt danmarksmesterskab i street soccer på Rådhuspladsen i København. Fishy Squishy vandt i klassen for spillere over 16 år. Danmarksmesterskabet blev sikret med en finalesejr over The Dalgas Leopards, som sidste år stillede op for Nordjylland i turneringen. Danmark er forsvarende europamester i gadefodbold, så niveauet ved DM er ganske højt.

Opsummering:
Et nordjysk hold kunne rejse hjem som danmarksmester, da der i weekenden blev afholdt DM i gadefodbold i København.